Кардашевын шатлал

Кардашевын шатлал (The Kardashev scale) гэдэг нь 1964 онд Зөвлөлтийн одон орон судлаач Николай Кардашевын боловсруулсан, сансрын соёл иргэншлийн хөгжлийн түвшнийг тодорхойлох гурван үе шат бүхий хэмжүүр юм.

I Түвшний соёл иргэншил: Үүнийг мөн "Гарагийн соёл иргэншил" гэж нэрлэх бөгөөд тухайн гараг дээрх ашиглаж болох бүх эрчим хүчийг хэрэглэх болон хянах чадвартай байна.

II Түвшний соёл иргэншил: Үүнийг мөн "Одны соёл иргэншил" гэж нэрлэх бөгөөд өөрийн оршиж буй нарны аймгийн (одны) хэмжээнд эрчим хүчийг хэрэглэх болон хянах чадвартай байна.

III Түвшний соёл иргэншил: Үүнийг мөн "Галлактикийн соёл иргэншил" гэж нэрлэх бөгөөд тухайн галлактикийг бүхэлд нь хамарсан хэмжээгээр эрчим хүчийг хянах чадвартай байна.